อย่าแชร์ข้อมูลผิด
กรณีข่าว พล.ต.ต.อาชยน ไกรทอง ผบก.ตม.3 เลขานุการ ศปอส.ตร. แถลงจับกุมผู้ต้องหา 3 ราย ที่แชร์ส่งต่อแคมเปญ รณรงค์รวบรวมรายชื่อเพื่อถอดถอนกรรมการการเลือกตั้ง บนเว็บไซต์ ,Change.org/EC, จนมีผู้ร่วมลงชื่อแล้วกว่า 8 แสนราย เป็นอีกหนึ่งกรณีมีคนตกเป็นเหยื่อทางการเมืองที่แชร์ข้อมูลโดยไม่ได้ดูรายละเอียด,กลายเป็นผู้ต้องหา จริงๆแล้วคนที่แชร์คงรู้ว่าช่วงหลังเลือกตั้งมีกลุ่มคนที่ไม่หวังดี สร้างข้อมูลนำมาซึ่งความเสียหายต่อชาติ กระทบความมั่นคง แต่ไม่ได้ศึกษาข้อมูลก่อนแชร์,จนกลายเป็นเหยื่อทางการเมือง,คดีนี้เป็นเรื่องที่ประชาชนมีการร่วมลงชื่อในแคมเปญของเว็บไซต์ ในข้อมูลบางส่วนที่แชร์กันมา ไม่เป็นความจริง ทำให้ กกต.เกิดความเสียหาย กกต.ร้องทุกข์แจ้งความเอาผิดกับผู้ที่แชร์แคมเปญ ซึ่งถูกตั้งโดยบัญชีชื่อ WELOVETHAILAND โดยมีเนื้อหาต่อว่าเจาะจงไปยัง กกต. ทำให้เสื่อมเสียชื่อเสียงองค์กร,ตำรวจ ศปอส.ตร.สืบทราบมีผู้กระทำผิดที่นำไปแชร์ต่อบนเฟซบุ๊ก 7 ราย ซึ่งเป็นความผิดฐานหมิ่นประมาทด้วยการโฆษณา มีโทษจำคุกไม่เกิน 2 ปี ปรับไม่เกิน 2 แสนบาท ตำรวจติดต่อไปยังผู้ทำผิด ในเบื้องต้นผู้กระทำผิดได้เข้ารับการสอบปากคำกับพนักงานสอบสวนแล้ว 3 ราย มี นายสัญญา เรืองสุจ อายุ 48 ปี อาชีพรับจ้าง นายสมใจ พันธุ์ยัง อายุ 41 ปี อาชีพเย็บผ้า และ นศ.หญิงอีก 1 ราย ก่อนที่ตำรวจจะดำเนินคดีตามกฎหมาย,น.ส.ณัฏฐา มหัทธนา หรือโบว์ แกนนำกลุ่มคนอยากเลือกตั้ง และ นายศิโรตม์ คล้ามไพบูลย์ นักวิชาการชื่อดัง ผู้ต้องหาอีก 2 ราย เจ้าหน้าที่ได้ออกหมายเรียกขอเลื่อนรับทราบข้อกล่าวหา,คดีนี้เมื่อ กกต. ซึ่งเป็นผู้เสียหายในคดีหมิ่นประมาท แจ้งความ ตำรวจทำไปตามหน้าที่ข้อกฎหมาย ตรงไปตรงมา พยานหลักฐานชัดเจนจึงมีการแจ้งข้อกล่าวหา การทำหน้าที่ของตำรวจจึงไม่ใช่ประเด็นทางการเมืองหรือปกป้องใคร,ทุกอย่างเป็นไปตามพยานหลักฐาน,คดีแบบนี้ในยุคโซเชียลมักเกิดขึ้นบ่อย มีคนสร้างข่าวปลอม สร้างแคมเปญเนื้อหาไม่เหมาะสม เพื่อสร้างกระแสในสังคม โดยเฉพาะประเด็นทางการเมือง ประชาชนต้องพิจารณาข้อมูลรอบด้าน จะรักใครรักพรรคไหน เป็นสิทธิส่วนตัว แต่กรอบของกฎหมาย กรอบของสังคม เป็นสิ่งที่ทุกคน ต้องยึดถือและปฏิบัติตาม,หากเราไปแชร์ข้อมูลที่สร้างความเสื่อมเสียต่อบุคคล ต่อองค์กรก็ต้องถูกดำเนินคดี เรื่องการแชร์ข้อมูลจึงไม่ใช่เรื่องเล่นๆ หากมีข้อความ ผิดกฎหมาย มีโทษถึงจำคุก ต้องตกเป็นผู้ต้องหา,ก่อนที่จะแชร์ควรไตร่ตรองเตือนสติตนเองให้ดี,ผิดพลาดถูกดำเนินคดี.,เพลิงพยัคฆ์,pluengpayak@thairath.co.th, ,อ่านข่าวล่าสุด เจาะลึกข้อมูลเลือกตั้ง 2562,https://www.thairath.co.th/election, 
กรณีข่าว พล.ต.ต.อาชยน ไกรทอง ผบก.ตม.3 เลขานุการ ศปอส. ตร. แถลงจับกุมผู้ต้องหา 3 ราย ที่แชร์ส่งต่อแคมเปญ 
ศปอส.ตร.,หมิ่นประมาท,กกต.,ข่าวปลอม,แชร์ข้อมูล,เลขที่1 วิภาวดีฯ,เพลิงพยัคฆ์